Diari Oficial de la Generalitat Valenciana


Sumari del DOGV 3811, del 09-08-2000 (2000/6568)

Informació pública de la convocatòria i les bases per a la provisió d'una plaça d'enginyer tècnic d'obres públiques.
--------------------------------------------------------------------------------------------------------------------

### Dades del document

Número de DOGV
:   3811

Data del DOGV
:   09-08-2000

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2000/6568


Data del document
:   09-08-2000

Organisme emissor
:   Ajuntament de Calp

Tipus de document
:   Convocatòria

Descriptors 

:   * Calp
    * administració local
    * professió de l'urbanisme
    * concurs administratiu

Informació pública de la convocatòria i les bases per a la provisió d'una plaça d'enginyer tècnic d'obres públiques. [2000/S6568]
  
Bases específiques
  
Base primera. Plaça convocada sistema de selecció
  
1.1 És la que a continuació es relaciona, la naturalesa i les característiques de la qual igualment s'especifiquen:
  
Denominació plaça: enginyer tècnic d'obres públiques
  
Oferta d'ocupació: 1999
  
Escala: administració especial
  
Subescala: tècnica
  
Classe: tècnic mitjà
  
Categoria: enginyer tècnic d'obres públiques
  
Grup: B
  
1.2 El sistema de selecció dels aspirants serà el d'oposició lliure.
  
Base segona. Requisits dels aspirants
  
2.1 Per a ser admesos a la realització de les proves selectives, els aspirants hauran de reunir els requisits que s'indiquen en les bases genèriques que regulen aquesta convocatòria.
  
2.2 Hauran d'estar en possessió del títol de diplomat en Enginyeria Tècnica d'Obres Públiques.
  
Base tercera. Sol·licituds
  
3.1 Les sol·licituds per a prendre part en les proves selectives es presentaran, dins del termini de 20 dies naturals, comptadors a partir de l'endemà de la publicació de l'extracte de la convocatòria en el Boletín Oficial del Estado.
  
3.2 Tals sol·licituds es presentaran en el Registre General de la Corporació, directament o per qualsevol de les formes indicades en l'article 38.4 de la Llei de Règim Jurídic de les Administracions Públiques i del Procediment Administratiu Comú.
  
3.3 Les sol·licituds es presentaran acompanyades dels documents següents:
  
- còpia del document nacional d'identitat
  
- justificant d'haver pagat en qualsevol de les formes admeses en la legislació vigent els drets d'examen.
  
- aquells altres documents que es puguen ser exigits en les bases específiques com a requisits per a poder optar a l'accés a la plaça convocada, tals com titulacions, carnet de conduir, etc.
  
3.4 La instància presentada per cada aspirant, en referència que reuneixen les condicions i requisits exigits en la convocatòria, tindrà la consideració de declaració jurada acreditativa de la veracitat que es reuneixen aquests requisits.
  
La falsedat en aquesta declaració jurada o el no reunir els requisits assenyalats donarà lloc a la invalidesa de l'actuació de l'interessat i la nul·litat consegüent pel que fa a aquest dels actes del tribunal qualificador, sense perjudici de l'exigència de responsabilitats de tot ordre a l'aspirant.
  
3.5 Per tractar-se d'una plaça pertanyent al grup B, els drets d'examen es fixen en 3.000 pessetes.
  
Base quarta. Desenvolupament de l'oposició
  
4.1 Tots els exercicis són obligatoris i eliminatoris, i es qualificaran cadascun d'aquests de 0 a 10 punts, i caldrà obtenir, almenys 5 punts, per a superar cadascun.
  
4.2 Els exercicis selectius corresponents a aquesta plaça seran els següents:
  
4.2.1 Primer exercici:
  
Consistirà a desenvolupar per escrit un tema proposat pel tribunal dels inclosos en les matèries comunes de l'annex, sense que haja de correspondre's necessàriament amb l'epígraf del programa que figura en aquest annex.
  
La duració d'aquest exercici la determinarà el tribunal qualificador al començament d'aquest.
  
El tribunal, el qualificarà valorant, a més dels coneixements, la claredat i ordre d'idees, la qualitat d'expressió escrita i la capacitat de síntesis. Així mateix, el tribunal podrà departir amb els aspirants sobre algun dels aspectes tractats en el desenvolupament del tema, amb objecte d'aclarir o conéixer amb més profunditat el coneixement que té d'aquest.
  
4.2.2 Segon exercici:
  
Serà desenvolupar, per escrit, dos temes d'entre els quatre extrets per sorteig públic dels compresos en el temari de matèries específiques que figura en l'annex d'aquesta convocatòria.
  
La duració d'aquest exercici la determinarà el tribunal qualificador a l'inici d'aquest.
  
El tribunal valorarà el rigor i profunditat dels coneixements, així com la claredat i ordre d'idees. Així mateix, el tribunal podrà departir amb els aspirants sobre algun dels aspectes tractats en el desenvolupament dels temes, amb objecte d'aclarir o conèixer amb més profunditat el coneixement que té d'aquests.
  
4.2.3 Tercer exercici:
  
Consistirà en la resolució d'un o més supòsits pràctics, relacionats amb les funcions pròpies de la plaça objecte d'aquesta convocatòria. La duració d'aquest exercici la determinarà el tribunal qualificador a l'inici d'aquesta.
  
El tribunal valorarà la proposta formulada per l'aspirant, tenint en compte el resultat i les conclusions a què arribe.
  
4.3 La qualificació final de l'oposició s'obtindrà sumant les puntuacions obtingudes en els tres exercicis de què consta l'oposició.
  
Annex
  
Temari
  
Matèries comunes
  
1. La Constitució Espanyola de 1978: Estructura i característiques. Principis bàsics que la informen. La reforma de la Constitució.
  
2. Drets i deures fonamentals dels espanyols. El tribunal Constitucional. El Defensor del Poble.
  
3. La Corona. Funcions constitucionals del rei. Successió. La regència i la tutela. El refrendo.
  
4. El poder legislatiu: composició i atribucions. Les Corts Generals. Elaboració de les lleis.
  
5. El Govern i l'administració de l'estat en la Constitució. Relacions entre el Govern i les Corts Generals. La llei del Govern.
  
6. Principis constitucionals del poder judicial. Consell General del Poder Judicial. Tribunal Suprem. El ministeri fiscal. Organització judicial espanyola. El poder judicial i les entitats locals.
  
7. Organització territorial de l'estat. L'Estatut d'Autonomia de la Comunitat Valenciana.
  
8. El règim jurídic de les administracions públiques. El procediment administratiu. Fases del procediment administratiu.
  
9. El règim local espanyol: principis constitucionals. Regulació jurídica.
  
10. El municipi: concepte i elements. El terme municipal. La població i l'empadronament.
  
11. Organització municipal: òrgans de l'ajuntament. Les competències municipals.
  
12. Ordenances i reglaments de les entitats locals. Classes, elaboració i aprovació. Bans.
  
13. Drets i deures dels funcionaris públics locals. Incompatibilitats.
  
14. Els béns de les entitats locals. Classificació. Inventari i registre de béns.
  
15. La gestió dels serveis públics locals. Formes de gestió.
  
16. Funcionament dels òrgans col·legiats locals. Convocatòria i ordre del dia. Règim de sessions i acords. Votacions. Actes i certificats d'acords.
  
17. Pressupostos locals. Estructura i contingut. Elaboració del pressupost.
  
Matèries específiques
  
1. Els projectes d'obres. Estructura del projecte. Direcció d'obra. Replanteig. Certificacions. Mesuratge i valoració. Certificat final d'obra.
  
2. El contracte d'obres. Sistemes d'adjudicació. Execució d'obres per administració.
  
3. Execució del contracte d'obres. Potestats de l'administració. Modificacions. Dret i obligacions. Terminis d'execució. Pròrrogues.
  
4. La revisió de preus. La clàusula contractual de revisió. Cessió de contractes i subcontractes. Responsabilitats.
  
5. El control municipal de l'execució d'obres públiques i la possible suspensió.
  
6. Extinció del contracte d'obres. Causes i efectes d'aquestes. Recepció i liquidació de les obres.
  
7. Moviments de terra. Desmunts. Terraplens. Buidats. Excavacions. Execució i control de qualitat.
  
8. L'aigua potable com a necessitat bàsica. Dotacions de consum. Horitzons de planificació.
  
9. Característiques bàsiques per al disseny d'una xarxa d'aigua potable. Emmagatzemament. Xarxa de distribució. Materials.
  
10. Mètodes de gestió d'un proveïment d'aigua potable. Estructura i contingut.
  
11. Infraestructura de proveïment d'aigua potable de la ciutat de Calp. Estructura.
  
12. Mètodes de gestió d'un proveïment d'aigua potable. Composició. Continguts.
  
13. Execució i control de qualitat d'una obra de distribució d'aigua potable. Control dels materials. Proves de recepció.
  
14. Obres de captació, conducció, tractament i emmagatzemament d'aigües potables.
  
15. Xarxes de clavegueram. Avaluació de cabdals a evacuar. Sistemes de xarxes. Descripció de seccions tipus.
  
16. Instal·lacions i elements auxiliars d'una xarxa de clavegueram.
  
17. Les aigües residuals urbanes. Composició, característiques i tractament.
  
18. Infraestructura de sanejament de la ciutat de Calp. Estructura actual i projecció futura.
  
19. EDAR. Estructura i funcionament. Digestió aeròbia. Fangs actius i llits bacterians.
  
20. Els residus i la planificació urbanística.
  
21. Impulsions. El cop d'ariet en impulsions. La cavitació.
  
22. Execució i control de qualitat d'una obra de sanejament. Control dels materials. Proves de recepció.
  
23. Formigó: components, propietats, control de qualitat a la Comunitat Valenciana.
  
24. Productes bituminosos: propietats, control de qualitat i aplicacions.
  
25. Anivellaments i plànols taquimètrics. Estació total: Característiques, maneig i aplicacions.
  
26. L'impacte ambiental en les obres públiques.
  
27. Murs de formigó armat.
  
28. Estructura viària de la ciutat de Calp. Estructura actual i projecció futura.
  
29. El planejament municipal. Pla General d'Ordenació Urbana de Calp: estructura i contingut. Directrius per a les obres públiques.
  
30. La qüestió medioambiental, factor prioritari en les obres públiques.
  
31. Legislació de la Generalitat Valenciana respecte del règim de parcel·lació i construcció d'habitatges aïllats en el medi rural.
  
32. La urbanització i el seu cost en les actuacions assistemàtiques.
  
33. La disciplina urbanística en la Llei Reguladora de l'Activitat Urbanística.
  
34. Els convenis interadministratius en matèria urbanística i d'ordenació territorial.
  
35. Obres públiques, medi ambient i procés contenciós administratiu.
  
36. El dret de reintegrament de les despeses d'urbanització contra les companyies subministradores d'energia elèctrica.
  
37. Instruments d'ordenació urbanística en la legislació autonòmica valenciana.
  
38. Plans generals i les seues determinacions.
  
39. Documentació. Procediment d'aprovació dels plans generals.
  
40. Plans parcials i les seues determinacions. Documentació necessària i procediment d'aprovació.
  
41. Plans de reforma interior. Documentació necessària i procediment d'aprovació.
  
42. Plans especials. Plans especials d'infraestructura. Documentació necessària i procediment d'aprovació.
  
43. Catàlegs.
  
44. Estudis de detall.
  
45. Projectes d'urbanització. Determinacions. Procediments d'aprovació d'aquests.
  
46. Gestió urbanística. Actuacions aïllades. Actuacions integrades.
  
47. Programa per al desenvolupament de l'actuació integrada. Objecte i determinacions. Tramitació.
  
48. Cèdula d'urbanització. Contingut i procediments.
  
49. Seguretat vial. Ordenació de trànsit. Senyalització vertical en les carreteres de la Comunitat Valenciana.
  
50. Seguretat i salut laboral. Legislació. Estudis de seguretat i salut. Estudi bàsic de seguretat i salut. Responsabilitats.